Man kritiek ná trein hom trefFoto: ER24 ŉ Man is Maandagoggend deur ŉ trein naby Warner Beach in Amanzimtoti, KwaZulu-Natal getref. Annine Siddall, woordvoerder van ER24, het gesê paramedici is omstreeks 09:30 na die toneel ontbied. Hulle het die man aangetref waar hy langs die treinspoor gelê het. Hy is vermoedelik 84 jaar oud. “Die man was in ŉ kritieke toestand. Hy is op die toneel behandel en na ŉ nabygeleë hospitaal gehaas vir verdere mediese behandeling,” het Siddall gesê. Dit is nie in dié stadium duidelik hoe die man voor die aankomende trein beland het nie. Siddall het gesê die polisie was op die toneel en sal die voorval ondersoek.